Návrh ZMLUVY: **Uchádzač predloží tento záväzný návrh Zmluvy na poskytnutie služieb (doplnený IBA o údaje označené žltou (a to: 1.v hlavičke zmluvy – časť Poskytovateľ, 2.v zmluve bod 3.9, 3.10, 4.3**

 **na konci zmluvy - meno priezvisko, funkcia a podpísanie štatutárnym orgánom + pečiatka) v rámci svojej ponuky. Úspešný uchádzač bude vyzvaný na podpísanie Zmluvy v potrebnom počte rovnopisov.**

**Zmluva o poskytovaní služieb**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov ďalej len „**Zmluva**“ medzi:

 **ZMLUVNÉ STRANY**

Poskytovateľ:

Názov firmy :

Sídlo:

Spoločnosť registrovaná :

V zastúpení :

Kontaktná osoba :

IČO:

IČ DPH:

Bankové spojenie:

č. účtu:

IBAN :

BIC :

Telefón / Fax:

Email:

Internetová adresa:

(ďalej len Poskytovateľ)

a

Objednávateľ:

Názov firmy: Dopravný podnik mesta Košice, akciová spoločnosť

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení : Mgr. Marcel Čop, predseda predstavenstva

 Ing. Vladimír Padyšák, člen predstavenstva a generálny riaditeľ

 Ing. Jozef Oberuč, člen predstavenstva

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK 3611110000006610186006

BIC/SWIFT : UNCRSKBX

Osoba zodpovedná za plnenie zmluvy: Ing. František Timko

Telefón : 0905 786 754, 055/6407522

E-mail : frantisek.timko@dpmk.sk

Internetová adresa : www.dpmk.sk

(ďalej len Objednávateľ)

(ďalej spoločne tiež len „Zmluvné strany“ alebo jednotlivo „Zmluvná strana“)

**Článok I.**

**Predmet Zmluvy**

1. Predmetom tejto Zmluvy je záväzok Poskytovateľa pre Objednávateľa zaistiť implementáciu licencií aplikačného programového vybavenia aplikácie HELIOS Green (ďalej len "**IS HELIOS GREEN/NEPHRITE**") a nasadenie pre jednotlivé procesy v podmienkach Objednávateľa a rovnako tak nasadenie modulov v rozsahu analýzy, návrhu, implementácie, testovania a finalizácie prípadne potrebnej rozširujúcej funkcionality HELIOS GREEN/NEPHRITE, ktorých rozsah je bližšie určený v Prílohe č. 2, ktorá je nedeliteľnou súčasťou tejto zmluvy.
2. Objednávateľ sa zaväzuje za riadne vykonávanie služieb zaplatiť poskytovateľovi dohodnutú cenu v zmysle článku 2 tejto Zmluvy.
3. Miestom plnenia predmetu tejto Zmluvy špecifikovaného v tomto článku sú pracoviská Objednávateľa a Poskytovateľa, ak sa Zmluvné strany nedohodnú inak.

**Článok II.**

**Cena a platobné podmienky**

1. Cena poskytnutých služieb bola určená na základe výsledku prieskumu trhu a cenová ponuka zo dňa .........................  tvorí ako Príloha č.1 neoddeliteľnú súčasť tejto Zmluvy.
2. Celková cena za objednané a vykonané služby uvedené v článku I. je stanovená v sume: \_\_\_\_\_\_ € (slovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eur ), za celé obdobie, na ktoré je táto Zmluva uzatvorená.
3. Objednávateľ je povinný zaplatiť poskytovateľovi len za skutočne vykonané služby, na základe fakturácie v zmysle bodu 2.5 tohto článku.
4. V cene sú zahrnuté všetky náklady poskytovateľa, ktoré mu vzniknú pri a/alebo v súvislosti s poskytnutím služby (analýza, návrh, implementácia, testovanie, nasadenie funkcionality a finalizácie HELIOS GREEN/NEPHRITE v súlade s prílohou č. 1 tejto Zmluvy) vrátane nákladov na poradenstvo, školenia a technickú podporu, cestovných a ubytovacích nákladov po dobu platnosti tejto Zmluvy, ktoré/ktorá súvisí s poskytnutím služby podľa bodu 1.1 článku 1. tejto Zmluvy.
5. Poskytovateľ je oprávnený fakturovať cenu podľa bodu 2.1 tohto článku tejto Zmluvy nasledovne:
6. mesačne vždy po ukončení príslušného kalendárneho mesiaca v rozsahu po zahájení prác vo výške 10% z celkovej ceny diela,
7. na základe Objednávateľom odsúhlaseného (prostredníctvom akceptačného protokolu ) zahájenia ostrej prevádzky v podmienkach objednávateľa vo výške 30% z ceny diela,
8. mesačne počas poskytovania podpory pri ostrej prevádzke Objednávateľa vo výške 5% z celkovej ceny diela.
9. Objednávateľ sa zaväzuje uhradiť ceny za plnenia v zmysle bodu 2.1 článku 2 tejto Zmluvy bezhotovostným prevodom na základe faktúr vystavených Poskytovateľom so splatnosťou 30 dní odo dňa doručenia faktúry Objednávateľovi na účet Poskytovateľa uvedený v Zmluve. Akákoľvek zmena účtu sa považuje za zmenu tejto Zmluvy, ktorú je možné vykonať len na základe dodatku uzatvoreného v súlade s touto Zmluvou.
10. Poskytovateľom predložená faktúra na úhradu musí obsahovať náležitosti v zmysle § 74 zákona č. 222/2004 Z. z. o DPH v znení neskorších predpisov a číslo tejto Zmluvy. Okrem toho musí obsahovať:
	1. číslo zmluvy
	2. akceptačný protokol podpísaný oboma zmluvnými stranami
11. V prípade, ak faktúra Poskytovateľa nebude obsahovať náležitosti dohodnuté v tejto Zmluve, nebude spĺňať podmienky vyplývajúce zo všeobecne záväzných právnych predpisov platných na území SR, a/alebo jej súčasťou nebude/nebudú príloha/prílohy v zmysle tejto Zmluvy, bude Objednávateľ oprávnený túto faktúru vrátiť Poskytovateľovi na opravu a/alebo doplnenie. Dňom doručenia opravenej faktúry začína plynúť nová lehota splatnosti.

**Článok III.**

**Súčinnosť a vzájomná komunikácia**

1. Zmluvné strany sa zaväzujú vzájomne spolupracovať a poskytovať si všetky informácie potrebné na riadne plnenie svojich záväzkov.
2. Vzájomná súčinnosť zmluvných strán sa uskutočňuje predovšetkým na úrovni oprávnených osôb (ďalej len „**Oprávnená osoba**“) a štatutárnych orgánov či ich členov.
3. Ktorákoľvek zo zmluvných strán je oprávnená kedykoľvek za svoju stranu menovať inú Oprávnenú osobu, ako je uvedená v bode 3.9. a 3.10. článku 3. tejto Zmluvy, alebo jej zástupcu a je povinná o tom písomne vyrozumieť druhú zmluvnú stranu najneskôr do troch (3) pracovných dní. Do pôsobnosti Oprávnených osôb prináleží najmä kontrola postupu plnenia Zmluvy, prípadne príprava návrhov zmien a nových požiadaviek Objednávateľa.
4. Všetky dokumenty majúce vzťah k plneniu Zmluvy, napríklad zápisy z rokovaní, dodatky k zadaniu, protokoly, výzvy, upozornenia, žiadosti, oznámenia podľa bodu 3.3. článku tejto Zmluvy a iné oznámenia, musia byť vyhotovené písomne a podpísané Oprávnenými osobami uvedenými v bode 3.9. a 3.10. článku 3. tejto Zmluvy, prípadne štatutárnym orgánom zmluvných strán.

1. Dokumenty uvedené v bode 3.4. článku 3. tejto Zmluvy, sa vždy doručujú druhej zmluvnej strane na adresu uvedenú v záhlaví tejto Zmluvy a to jedným z ďalej uvedených spôsobov:
	1. spoločné dokumentové elektronické úložisko,
	2. elektronickou poštou,
	3. osobne proti potvrdeniu o prevzatí,
	4. doporučeným listom či inou formou registrovaného poštového styku. V takomto prípade sa dokumenty považujú za doručené dňom ich prevzatia adresátom alebo dňom vrátenia zásielky v prípade, že si ju adresát nevyzdvihol, alebo v prípade, že nebol zastihnutý alebo dňom, kedy adresát prevzatie zásielky odmietol.

V prípade spôsobov komunikácie uvedených v tomto bode pod písmenom a), b), c) sa dokumenty považujú za doručené dňom ich potvrdenia o prevzatí druhou zmluvnou stranou (adresátom).

1. Ak Objednávateľ dá Poskytovateľovi nevhodné a/alebo nesprávne podklady a/alebo pokyny, je Poskytovateľ povinný na ich nesprávnosť a/alebo nevhodnosť bez zbytočného odkladu, najneskôr však do troch pracovných dní odo dňa doručenia týchto podkladov a/alebo pokynov Poskytovateľovi, Objednávateľa písomne upozorniť a uviesť preukázateľné dôvody nevhodnosti a/alebo nesprávnosti takých podkladov a/alebo pokynov. Ak nevhodné a/alebo nesprávne podklady a/alebo pokyny prekážajú v poskytnutí služby, lehota poskytnutia služby sa nepredlžuje.
2. Ak Objednávateľ vyvolal prerušenie prác alebo v dohodnutom termíne nesplnil svoje povinnosti dané mu touto Zmluvou, alebo dohodnuté v priebehu prác, a Poskytovateľ nemohol v dôsledku takejto skutočnosti pokračovať v plnení a musel prerušiť práce, predlžuje sa lehota dokončenia plnenia o čas, o ktorý prerušenie plnenia z viny Objednávateľa ovplyvnilo čas jeho realizácie.
3. Objednávateľ má právo vykonať otestovanie - audit vyvinutého kódu a testy zraniteľnosti kódu externým nezávislým subjektom. Identifikované nedostatky je Poskytovateľ povinný odstrániť na vlastné náklady.
4. Osobami oprávnenými konať za zmluvné strany vo veciach zmluvných sú:
	1. za Objednávateľa:,
	2. za Poskytovateľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_.

1. Osobami oprávnenými konať za zmluvné strany vo veciach technických sú:
	1. za Objednávateľa:,
	2. za Poskytovateľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_.

1. Objednávateľ poskytne Poskytovateľovi prístup k svojim systémovým prostriedkom v rozsahu potrebnom na plnenie podľa tejto Zmluvy (t.j. prístup k internej sieti a prístupové práva do systémov).
2. Objednávateľ sa zaväzuje udržiavať aktuálne záložné kópie všetkého softvéru a dát. Tým nie je dotknutá povinnosť Poskytovateľa postupovať s odbornou starostlivosťou v záujme predchádzania stratám týchto dát a takisto nie je dotknutá zodpovednosť Poskytovateľa za škody spôsobené stratou dát spôsobených Poskytovateľom.

**Článok IV.**

**Zodpovednosť za škodu a záruka**

1. Na zodpovednosť za škodu a náhradu škody sa vzťahujú príslušné ustanovenia Zákona č. 513/1991 Zb. Obchodného zákonníka v znení neskorších predpisov (ďalej v texte aj len „Obchodný zákonník“) a s ním súvisiacich právnych predpisov. Zmluvné strany sa zaväzujú vyvinúť maximálne úsilie na predchádzanie škodám a na minimalizovanie vzniknutých škôd.
2. Poskytovateľ poskytuje záruku na poskytnuté služby implementácie a úpravy funkcionality HELIOS GREEN/NEPHRITE podľa tejto Zmluvy v zmysle platných právnych predpisov. Záručná doba trvá 12 mesiacov odo dňa prevzatia jednotlivých služieb v súlade s touto Zmluvou.
3. Poskytovateľ sa zaväzuje, že po dobu trvania záruky zabezpečí vlastnými kapacitami bezplatné odstránenie vád, ktoré spadajú pod záruku a to najneskôr v lehote do piatich pracovných dní konkrétneho incidentu, resp. problému od ich uplatnenia. Vada sa považuje za uplatnenú dňom doručenia oznámenia o vade na e-mailovú adresu Poskytovateľa \_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_. O uplatnení reklamácie sa spíše záznam, v ktorom sa uvedie popis vady, spôsob a termín odstránenia vady. Záručná doba bude predĺžená vždy o časové obdobie po prevzatí služby, počas ktorého bola služba alebo jej časť reklamovaná a to o dobu odo dňa uplatnenia oprávnenej reklamácie podľa tejto zmluvy do odstránenia reklamovanej vady.
4. Po zistení, že poskytnutie služby vykazuje vady, za ktoré nesie zodpovednosť Poskytovateľ, má Objednávateľ právo:
	1. požadovať bezplatné odstránenie vady; vadu je Poskytovateľ povinný odstrániť do 3 dní odo dňa doručenia oznámenia vady Poskytovateľom, pokiaľ strany písomne nedohodnú v konkrétnom prípade inú lehotu;
	2. požadovať poskytnutie nového plnenia (tzv. náhradného plnenia), ak ide o vady neopraviteľné alebo ak by s ich opravou boli spojené neprimerané náklady.

1. Nebezpečenstvo a všetky náklady súvisiace s výkonom prác uvedených v tomto článku znáša Poskytovateľ.
2. Ak škodu spôsobila tretia osoba, ktorej Poskytovateľ zveril plnenie svojej povinnosti, za škodu zodpovedá Poskytovateľ.

**Článok V.**

**Okolnosti vylučujúce zodpovednosť – vyššia moc**

1. Žiadna zo zmluvných strán nie je zodpovedná za omeškanie so splnením svojich záväzkov spôsobené okolnosťami vylučujúcimi zodpovednosť (vyššou mocou).
2. Okolnosťou vylučujúcou zodpovednosť je prekážka, ktorá nastala nezávisle na vôli povinnej strany a bráni jej v splnení jej povinnosti, ak je nemožné rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku prekážku predvídala, či mohla alebo mala predvídať.
3. Ak okolnosti vylučujúce zodpovednosť nastanú, potom je zmluvná strana, u ktorej táto skutočnosť nastane, povinná bezodkladne informovať druhú zmluvnú stranu o povahe, začiatku a konci trvania takejto prekážky, ktorá bráni splneniu povinností podľa tejto Zmluvy. Zmluvné strany sa zaväzujú vyvinúť maximálne úsilie na odvrátenie a prekonanie okolností vylučujúcich zodpovednosť.
4. Zodpovednosť však nie je vylúčená v prípade, keď takáto okolnosť vznikla až v čase, keď povinná strana bola v omeškaní s plnením svojej povinnosti, alebo ak predmetná zmluvná strana nesplní svoju povinnosť bezodkladne informovať druhú zmluvnú stranu o povahe a začiatku trvania prekážky, alebo ak vznikla z jej hospodárskych pomerov. Účinky vylučujúce zodpovednosť sú obmedzené len na obdobie, kým trvá prekážka, s ktorou sú tieto účinky spojené.
5. Ak okolnosti vylučujúce zodpovednosť trvajú 120 dní a dlhšie, môže druhá zmluvná strana písomným oznámením zaslaným povinnej zmluvnej strane od Zmluvy odstúpiť s účinnosťou od doručenia oznámenia o odstúpení povinnej zmluvnej strane.

**Článok VI.**

**Sankcie, úrok z omeškania**

1. Pri nedodržaní dohodnutých termínov plnenia podľa tejto Zmluvy zo strany Poskytovateľa vzniká Objednávateľovi právo na úhradu zmluvnej pokuty vo výške 0,5 % z celkovej ceny predmetného plnenia, s ktorým je Poskytovateľ v omeškaní, a to za každý začatý deň omeškania.
2. V prípade, ak Poskytovateľ neodstráni vady funkcionality v súlade s článkom IV. bodom 4.3 a 4.4 tejto Zmluvy najneskôr do 5 kalendárnych dní, Objednávateľ má právo uplatniť si nárok na zmluvnú pokutu vo výške 1.000 € za každý deň omeškania. Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa doručenia jej vyúčtovania na základe faktúry.
3. V prípade, ak Poskytovateľ poruší ktorúkoľvek z povinností upravených v článku XII. tejto Zmluvy, Objednávateľ má právo uplatniť si nárok na zmluvnú pokutu vo výške 10.000 € za každé jednotlivé porušenie. Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa doručenia jej vyúčtovania na základe faktúry.
4. V prípade, ak Poskytovateľ vo výberovom konaní, ktoré predchádzalo uzatvoreniu tejto Zmluvy, uviedol nepravdivé informácie, alebo vyhlásenia, ktoré môžu privodiť omeškanie plnenia podľa tejto Zmluvy alebo jej ukončenie, Objednávateľ má právo uplatniť si nárok na zmluvnú pokutu vo výške 100 % z celkovej ceny podľa bodu 2.2 tejto zmluvy. Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa doručenia jej vyúčtovania na základe faktúry.
5. Ak bude Objednávateľ v omeškaní s úhradou faktúry poskytovateľa v dohodnutej lehote, poskytovateľ má právo uplatniť si nárok na úrok z omeškania vo výške 0,02 % z celkovej ceny diela za každý deň omeškania. Objednávateľ sa zaväzuje, že úroky z omeškania zaplatí

poskytovateľovi najneskôr do 30 dní od doručenia ich vyúčtovania na základe faktúry.

1. Objednávateľ má právo uplatniť si nárok na dohodnuté zmluvné pokuty voči poskytovateľovi aj po odovzdaní predmetu zmluvy, ak dodatočne zistí, že Poskytovateľ porušil záväzky dohodnuté v tejto zmluve, na ktorých porušenie sa viaže zmluvná pokuta. Pre jeden prípad porušenia povinností stanovených touto zmluvou, nemožno kumulatívne uplatniť viac zmluvných pokút.
2. Zmluvná pokuta a úroky z omeškania sú splatné do tridsiatich (30) kalendárnych dní odo dňa doručenia písomnej výzvy na ich zaplatenie.
3. Poskytovateľ sa zaväzuje, že svoje pohľadávky voči objednávateľovi nepostúpi (ani s nimi nebude inak obchodovať) tretej strane bez písomného súhlasu objednávateľa a to pod sankciou zmluvnej pokuty vo výške 60 % z hodnoty postúpenej pohľadávky. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo Objednávateľa na náhradu škody tým nie je dotknuté.
4. Poskytovateľ nie je oprávnený jednostranným úkonom započítať akékoľvek jeho nároky alebo záväzky vyplývajúce z tejto zmluvy voči Objednávateľovi.
5. Vznikom nároku na zaplatenie zmluvnej pokuty alebo úrokov z omeškania, ich vyúčtovaním alebo zaplatením nie je dotknutý nárok zmluvnej strany na náhradu vzniknutej škody. Výška zmluvnej pokuty neobmedzuje výšku prípadnej náhrady škody.
6. Povinnosť uhradiť zmluvnú pokutu alebo úrok z omeškania v dôsledku okolností vylučujúcich zodpovednosť v zmysle článku V. tejto Zmluvy nevzniká.

**Článok VII.**

**Vyhlásenie poskytovateľa**

1. Poskytovateľ vyhlasuje, že v súvislosti s predmetom tejto Zmluvy, nezasahuje do práv alebo zákonnom chránených záujmov tretích strán.

**Článok VIII.**

**Riešenie sporov**

1. Zmluvné strany sa zaväzujú vyvinúť maximálne úsilie na odstránenie vzájomných sporov vzniknutých v súvislosti s touto Zmluvou a na ich vyriešenie predovšetkým prostredníctvom rokovania Oprávnených osôb alebo štatutárnych zástupcov.

**Článok IX.**

**Platnosť a účinnosť zmluvy a jej ukončenie**

1. Táto Zmluva sa uzatvára na dobu určitú, a to na obdobie 10 mesiacov odo dňa nadobudnutia účinnosti tejto Zmluvy.
2. Táto Zmluva zaniká:
	1. uplynutím času, na ktorý bola uzavretá;
	2. písomnou dohodou zmluvných strán;
	3. písomným odstúpením od tejto Zmluvy v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;
	4. písomnou výpoveďou, aj bez uvedenia dôvodu, pričom zmluvné strany sa dohodli na trojmesačnej výpovednej lehote, ktorá začína plynúť prvým dňom kalendárneho mesiaca nasledujúceho po doručení výpovede druhej zmluvnej strane.

1. Objednávateľ je oprávnený odstúpiť od tejto Zmluvy okrem prípadov uvedených v §344 a nasl. Obchodného zákonníka aj v nasledovných prípadoch:
	1. Poskytovateľ sa dostal do omeškania s poskytnutím služby o viac ako 10 dní od uplynutia času podľa článku 10. bod 10.1 tejto Zmluvy;
	2. Poskytovateľ bol zverejnený v Zozname platiteľov DPH, u ktorých nastali dôvody na zrušenie registrácie v zmysle zákona o DPH č. 222/2004 Z. z. v znení neskorších predpisov;
	3. ak sa Poskytovateľ dostal do omeškania s odstránením vád služby o viac ako 10 dní od uplynutia lehoty podľa článku IV. bodu 4.4 tejto Zmluvy;
	4. v prípade zmeny majetkových pomerov Poskytovateľa alebo akéhokoľvek úkonu Poskytovateľa, ktoré by mohli spôsobiť zhoršenie vymožiteľnosti aj nesplatných pohľadávok Objednávateľa a/alebo záväzkov Poskytovateľa alebo by mohli ohroziť plnenie predmetu Zmluvy;
	5. ak objednávateľ zistí, že Poskytovateľovi bola právoplatným rozhodnutím orgánu aplikácie práva uložená sankcia alebo povinnosť z dôvodu, že si riadne a včas, vôbec alebo v podstatnom rozsahu nesplnil svoju povinnosť vyplatenia odmeny alebo odplaty zo Zmluvy uzavretej s osobou, ktorá mu bola subdodávateľom; vo vzťahu k akémukoľvek predmetu plnenia poskytovateľa uvedeného v tejto Zmluve.
2. Objednávateľ je oprávnený okrem prípadov uvedených v bode 9.3. tohto článku odstúpiť od tejto Zmluvy aj v prípade, ak Poskytovateľ porušil ďalšie povinnosti, ktoré mu vyplývajú z ustanovení tejto Zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od Zmluvy už po druhom porušení ktorejkoľvek takejto povinnosti zo strany Poskytovateľa, pričom Objednávateľ po prvom porušení povinnosti písomne upozorní Poskytovateľa na porušenie zmluvnej povinnosti alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto Zmluvy. Objednávateľ v upozornení uvedie lehotu na nápravu, ak sa vyžaduje.
3. Poskytovateľ je oprávnený odstúpiť od tejto Zmluvy okrem prípadov uvedených v §344 a nasl. Obchodného zákonníka aj v prípadoch, ak sa Objednávateľ dostane do omeškania s úhradou faktúry vystavenej podľa tejto Zmluvy o viac ako 90 dní.
4. Odstúpením od Zmluvy podľa tohto článku zanikajú všetky práva a povinnosti strán zo Zmluvy s výnimkou nároku na náhradu škody vzniknutej porušením Zmluvy, nárokov na dovtedy vzniknuté zmluvné resp. zákonné sankcie a úroky z omeškania, nárokov vyplývajúcich z ustanovení tejto Zmluvy o poskytovaní záruky a zodpovednosti za vady za časť predmetu plnenia, ktorá bola do momentu odstúpenia splnená, ako aj s výnimkou povinností súvisiacich s odovzdaním a prevzatím časti predmetu plnenia splnenej do momentu odstúpenia, zmluvných ustanovení týkajúcich sa voľby práva alebo voľby Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Zmluvy.
5. Odstúpením od Zmluvy nezaniká právo vysporiadania záväzkov z tejto Zmluvy vyplývajúcich ku dňu ukončenia Zmluvy.
6. Pri odstúpení od Zmluvy zaplatí Objednávateľ Poskytovateľovi všetky riadne odovzdané časti plnenia podľa tejto Zmluvy respektíve protokolárne odovzdané technické zariadenia a Software a všetky riadne poskytnuté plnenia, ak tak už nebolo učinené. Odstúpenie od Zmluvy nemá vplyv na povinnosť mlčanlivosti, ochranu autorských práv, právo na náhradu škody a zmluvnú pokutu v rozsahu stanovenom touto Zmluvou.
7. Po odstúpení od Zmluvy je Poskytovateľ povinný:
	1. počínať si tak, aby sa zabránilo škode bezprostredne hroziacej Objednávateľovi nedokončením služby prípadne minimalizovali straty a za tým účelom vykonať všetky potrebné opatrenia;
	2. odovzdať Objednávateľovi všetky podklady potrebné na dokončenie služby (vrátane zdrojových kódov) ako aj podklady, ktoré Poskytovateľ získal v rozsahu Objednávateľom poskytovanej súčinnosti;
	3. písomne informovať Objednávateľa o všetkých skutočnostiach nevyhnutných na dokončenie služby.

**Článok X.**

**Lehota plnenia, odovzdanie a prevzatie poskytovaných služieb**

1. Poskytovateľ sa zaväzuje poskytnúť plnenie v lehotách:
2. celkové testovanie v rozsahu 3 mesiace pred zahájením produktívneho používania.
3. odovzdanie naimplementovaného, otestovaného a plne funkčného ekonomicko - informačného systému HELIOS GREEN/NEPHRITE k produktívnemu používaniu najneskôr do 31.12.2021.
4. od 01.01.2022 produktívne používanie v otestovanom, plne funkčnom ekonomicko - informačný systéme HELIOS GREEN/NEPHRITE.
5. Prevzatie riadne vykonaných služieb bude potvrdené vždy prostredníctvom odsúhlaseného akceptačného protokolu Objednávateľom. V akceptačnom protokole bude riadne a podrobne špecifikovaná vykonaná služba, ktorú Poskytovateľ prostredníctvom neho Objednávateľovi „odovzdáva“.
6. Pri odovzdaní a prevzatí plnenia predmetu Zmluvy pri akceptácii jednotlivých dodávok alebo etáp sa postupuje nasledovne:
7. Poskytovateľ oznámi Objednávateľovi odovzdanie plnenia predmetu Zmluvy a spolu s odovzdaním predmetu plnenia predloží Objednávateľovi na schválenie akceptačný protokol. Poskytovateľ zabezpečí nasadenie do testovacej prevádzky a otestovanie predmetu plnenia. Objednávateľ zabezpečí potrebnú podporu nasadenia a otestovania predmetu plnenia.
8. Objednávateľ následne do pätnástich (15) pracovných dní od odovzdania predmetu plnenia spolu s akceptačným protokolom potvrdí svojim podpisom na akceptačnom protokole prevzatie plnenia, prípadne neprevzatie plnenia. Pri neprevzatí plnenia je Objednávateľ povinný uviesť v akceptačnom protokole písomný zoznam závažných nedostatkov brániacich používaniu odovzdávaného produktu alebo jeho časti v rozsahu definovanom v predmete tejto Zmluvy, pričom Objednávateľ Poskytovateľovi stanoví po dohode primeranú lehotu na ich odstránenie a nový termín odovzdania konečnej verzie plnenia s odstránenými nedostatkami z akceptačného protokolu. V prípade potreby je Objednávateľ oprávnený požiadať o predĺženie lehoty na vyjadrenie sa k odovzdanému plneniu Zmluvy o desať pracovných dní.
9. Plnenie sa považuje za riadne poskytnuté podpísaním akceptačného protokolu oprávnenými osobami za obe zmluvné strany. Pred samotným podpisom akceptačného protokolu zo strany Objednávateľa je Poskytovateľ povinný odovzdať Objednávateľovi v priestoroch sídla Objednávateľa, inštalačné súbory na nasadenie do prevádzky, príslušnú prevádzkovú a používateľskú dokumentáciu, zdrojové kódy a strojové kódy. Súčasťou akceptačného protokolu môžu byť zdokumentované výsledky objednávateľových testovaní.
10. Za nedodržanie termínu plnenia zo strany Poskytovateľa sa nebude rozumieť nepodpísanie akceptačného protokolu zo strany Objednávateľa bez udania dôvodov či neoprávnené odmietnutie Objednávateľa podpísať akceptačný protokol.

**Článok XI.**

**Vlastnícke, licenčné a autorské práva**

1. Právo využívať predmet plnenia poskytnutých služieb nadobudne Objednávateľ dňom jeho protokolárneho odovzdania a prevzatia (podpísaním akceptačného protokolu). Objednávateľ je oprávnený predmet plnenia používať neobmedzeným spôsobom pre svoje potreby a to bez časového a územného obmedzenia a to aj po skončení tejto Zmluvy.
2. V prípade ukončenia zmluvného vzťahu s Poskytovateľom je Objednávateľ oprávnený pokračovať v ďalších činnostiach podľa tejto zmluvy.
3. Poskytovateľ sa zaväzuje v budúcnosti ďalej spolupracovať na ďalšom rozvíjaní už odovzdaných a používaných riešení na základe požiadaviek Objednávateľa a v úzkej súvislosti s ním podmienky takejto spolupráce budú predmetom následnej obojstrannej dohody/zmluvy.
4. Dáta, ktoré vzniknú v procese užívania softvéru a ktoré Objednávateľ poskytne/sprístupní Poskytovateľovi pre účely využívania Softvéru HELIOS GREEN/NEPHRITE, sú výlučným vlastníctvom Objednávateľa a nesmú byť Poskytovateľom poskytnuté tretím stranám.

**Článok XII.**

**Ochrana informácií**

1. Za dôverné informácie sa bez ohľadu na formu ich zachytenia považujú najmä všetky informácie, ktoré neboli niektorou zo strán označené ako verejné, ktoré sa týkajú niektorej zo strán (predovšetkým, obchodné tajomstvo, informácie o ich činnosti, štruktúre, hospodárskych výsledkoch, know-how) alebo informácie, u ktorých je pre zaobchádzanie s nimi právnymi predpismi stanovený osobitný režim utajenia. Ďalej sa za dôverné informácie považujú také informácie, ktoré sú ako dôverné výslovne niektorou zo strán označené.
2. Zmluvné strany, ich zamestnanci ako aj ich subdodávatelia a ich zamestnanci sú povinní zachovávať v tajnosti všetky dôverné informácie, ktoré sú uvedené v tejto zmluve a v jej prílohách, a/alebo ktoré budú uvedené v jej dodatkoch a prílohách, a/alebo ktoré im boli poskytnuté, alebo ktoré inak získali v súvislosti so zmluvou alebo s ktorými sa oboznámili počas plnenia zmluvy, resp. ktoré súvisia s predmetom plnenia, s údajmi ktoré podliehajú ochrane podľa Nariadenia Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov ( ďalej len „GDPR“) a zákona č. 18/2018 Z.z. o ochrane osobných údajov s údajmi z informačného systému objednávateľa a s údajmi získanými v rámci predzmluvných rokovaní, ktoré súvisia so zmluvou, s výnimkou nasledujúcich prípadov:
	1. ak je poskytnutie informácie od dotknutej zmluvnej strany uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií v znení neskorších predpisov),
	2. ak je informácia verejne dostupná z iného dôvodu ako je porušenie povinnosti mlčanlivosti dotknutou zmluvnou stranou, informácie, ktoré už sú v deň podpísania zmluvy verejne známe alebo ktoré je možné už v deň podpísania tejto zmluvy získať z bežne dostupných informačných prostriedkov,
	3. ak sa jedná o informácie, ktoré sa stanú po podpísaní zmluvy verejne známymi alebo ktoré možno už v deň podpísania tejto zmluvy získať z bežne dostupných informačných prostriedkov,
	4. ak je informácia poskytnutá odborným poradcom dotknutej zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo ak sa voči dotknutej zmluvnej strane zaviazali povinnosťou mlčanlivosti,
	5. ak je to potrebné pre účely akéhokoľvek súdneho, rozhodcovského, správneho alebo iného konania, ktorého je dotknutá zmluvná strana účastníkom,
	6. ak je informácia poskytnutá so súhlasom druhej zmluvnej strany,
	7. sprístupnenie informácií zamestnancom poskytovateľa, ktoré je nevyhnutné za účelom splnenia povinností poskytovateľa podľa tejto zmluvy; poskytovateľ je v takomto prípade pred poskytnutím údajov povinný zaviazať príslušného zamestnanca povinnosťou mlčanlivosti,
	8. zverejnenie tejto zmluvy, jej dodatkov, objednávok a faktúr súvisiacich so zmluvou v Centrálnom registri zmlúv vedenom na Úrade vlády Slovenskej republiky (ďalej len „register“).
3. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany nevyužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, subdodávatelia, audítori alebo právni poradcovia zmluvných strán za dodržania zásad a podmienok ochrany osobných údajov podľa GDPR.
4. Zmluvné strany, subdodávatelia a ich zamestnanci sa zaväzujú, že všetky zúčastnené osoby a subjekty budú s poskytnutými informáciami a zistenými skutočnosťami nakladať ako s dôvernými informáciami. Poskytovateľ je v tejto súvislosti povinný uviesť zoznam všetkých svojich činností a subdodávateľov, ktorými má v úmysle zabezpečiť akúkoľvek časť plnenia predmetu zmluvy (činností) a iných osôb, využitím ktorých technických a odborných kapacít chce preukázať technickú spôsobilosť alebo odbornú spôsobilosť.
5. Poskytovateľ sa zaväzuje oboznámiť a následne zabezpečiť od svojich zamestnancov realizujúcich predmet plnenia zmluvy dodržiavanie:
	1. povinnosti ochrany údajov a záväzku mlčanlivosti o údajoch, s ktorými počas výkonu prác pre objednávateľa prišli do styku, a to aj po ukončení pracovného, resp. služobného pomeru,
	2. povinnosti zachovávať mlčanlivosť o osobných údajoch, s ktorými počas výkonu prác pre objednávateľa prišli do styku, ako aj zákazu ich využitia pre osobnú potrebu, zverejnenie, poskytnutie a sprístupnenie s výnimkou ich poskytnutia orgánom činným v trestnom konaní a vo vzťahu k Úradu pre ochranu osobných údajov pri plnení jeho úloh.
6. Požiadavka v bode 12.5 tohto článku XII. tejto Zmluvy bude zabezpečená podpísaním vyhlásenia o mlčanlivosti zo strany príslušného zamestnanca.
7. Všetky evidované údaje a podklady poskytnuté poskytovateľovi musia byť po ukončení obchodných vzťahov bez vyzvania odovzdané objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. Toto ustanovenie neplatí v prípade vzájomných zmlúv a projektovej dokumentácie medzi zmluvnými stranami, ktoré ale nesmú byť bez súhlasu objednávateľa sprístupnené tretej strane inak, ako to dovoľuje táto zmluva.
8. Poskytovateľ sa zaväzuje, že sa v žiadnom prípade bez vedomia Objednávateľa nepokúsi získať prístup k informáciám, ktoré:
	1. sú prenášané na poskytovanej infraštruktúre a sú súčasťou prenášaných údajov,
	2. nie sú pre neho potrebné na výkon poskytovanej služby a ani ich žiadnym spôsobom nezneužije v prípade, ak sa k nim neoprávnene dostane.
9. Poskytovateľ v súlade so zásadami a podmienkami ochrany osobných údajov podľa GDPR poučí svojich zamestnancov a zamestnancov subdodávateľov a všetky osoby, ktoré v rámci spolupráce s poskytovateľom majú prístup k informačným systémom objednávateľa.
10. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
11. Zmluvné strany sa zaväzujú, že budú ochraňovať dôverné informácie druhej zmluvnej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
12. Zmluvné strany sa zaväzujú, že si vzájomné práva a povinnosti pri poskytovaní služieb podľa tejto zmluvy : zaistiť implementáciu licencií aplikačného programového vybavenia aplikácie HELIOS Green a nasadenie pre jednotlivé procesy v podmienkach Objednávateľa a rovnako tak nasadenie modulov v rozsahu analýzy, návrhu, implementácie, testovania a finalizácie prípadne potrebnej rozširujúcej funkcionality HELIOS GREEN/NEPHRITE, ktorých rozsah je bližšie určený v Prílohe č. 2 , týkajúce sa spracúvania osobných údajov fyzických osôb, upravia v osobitnej zmluve o ochrane osobných údajov a budú postupovať v súlade s platnou právnou úpravou, ktorou je ku dňu uzavretia tejto zmluvy GDPR a zákon č.18/2018 Z.z. o ochrane osobných údajov.
13. Zmluvné strany sa zaväzujú uzavrieť osobitnú zmluvu o ochrane osobných údajov podľa bodu 12.12 tohto článku pred realizáciou prvej spracovateľskej operácie podľa tejto zmluvy.
14. Ustanovenia predchádzajúcich bodov budú platiť aj po dobe platnosti a účinnosti zmluvy, a to až do doby, kedy sa informácie stanú verejne známymi.

 **Článok XIII.**

**Záverečné a zrušovacie ustanovenia**

1. Právne vzťahy touto Zmluvou neupravené sa riadia príslušnými ustanoveniami zákona č. 513/1991 Zb. Obchodného zákonníka v platnom znení, subsidiárne ustanoveniami zákona č. 40/1964 Zb. Občianskeho zákonníka v platnom znení. Na úpravu právneho vzťahu sa primerane použijú ustanovenia Obchodného zákonníka, ktoré upravujú zmluvu o dielo.
2. Písomnosti týkajúce sa tejto Zmluvy doručené poštou na adresu adresáta sa považujú za doručené priamo do ich vlastných rúk aj keď táto zásielka bude poštou vrátená ako zásielka adresátom neprevzatá alebo nedoručiteľná, a to dňom jej odmietnutia alebo zmarenia jej prijatia; ak nie je celkom dobre možné takýto deň riadne určiť, tak dňom, kedy bude písomnosť vrátená druhej zmluvnej strane ako nedoručiteľná.
3. Všetky zmeny či doplnenia, ktoré by mali vplyv na rozsah plnenia predmetu Zmluvy možno urobiť len na základe písomných dohôd zmluvných strán, ktoré budú mať podobu datovaných, číslovaných a oboma zmluvnými stranami podpísaných dodatkov Zmluvy.
4. Zmluva nadobúda platnosť dňom podpisu oprávnenými zástupcami oboch zmluvných strán a účinnosť v zmysle § 47a Občianskeho zákonníka v platnom znení dňom nasledujúcim po dni jej zverejnenia.
5. Táto Zmluva je vypracovaná v siedmych vyhotoveniach, z ktorých zmluvná strana Objednávateľa po podpísaní Zmluvy dostane päť vyhotovení a zmluvná strana Poskytovateľa dostane dve vyhotovenia.
6. Všetky vyhotovenia Zmluvy sú rovnocenné a majú platnosť originálu.
7. Neoddeliteľnou súčasťou tejto Zmluvy sú nasledovné prílohy:

a) Príloha č.1 - Návrh na plnenie kritérií

b) Príloha č.2 - Podrobný opis predmetu zákazky

1. Zmluvné strany vyhlasujú, že táto Zmluva vyjadruje ich úplné a výlučné vzájomné dojednanie týkajúce sa daného predmetu tejto Zmluvy. Nadobudnutím účinnosti tejto Zmluvy strácajú platnosť všetky ústne a písomné dojednania medzi zmluvnými stranami, týkajúce sa predmetu tejto Zmluvy, s výnimkou dohôd a zmlúv, na ktoré táto Zmluva odkazuje.
2. Zmluvné strany Zmluvu prečítali a s jej obsahom súhlasia.
3. Ak sa v prílohách tejto Zmluvy používa pojem "dodávateľ" alebo "uchádzač“ rozumie sa ním poskytovateľ v zmysle tejto Zmluvy.

Objednávateľ: V Košiciach, dňa ......................2021

............................................................. .............................................................

 Mgr. Marcel Čop, Ing. Vladimír Padyšák

 predseda predstavenstva člen predstavenstva a generálny riaditeľ

 Dopravný podnik mesta Košice, Dopravný podnik mesta Košice, akciová spoločnosť akciová spoločnosť

.............................................................

 Ing. Jozef Oberuč

 člen predstavenstva

 Dopravný podnik mesta Košice,

 akciová spoločnosť

Poskytovateľ: V .........................., dňa .....................2021

.............................................................